Derby-Lewis nog net 'n jaar oor om te leef; Steve betoog saam oor sy parool | Maroela Media
Marius Coertze, Derby-Lewis se regsverteenwoordiger, het Vrydag aan Maroela Media gesê sy kliënt is gediagnoseer en word in 'n privaathospitaal in Pretoria behandel. "Die spesialis wat hom behandel het gesê hy het nog net ongeveer 'n jaar oor om te leef," het Coertze gesê. "Die spesialis sê dat hy nie op Clive kan opereer om die kankergewas te verwyder nie, omdat die operasie meer kwaad as goed sal doen, weens Clive se ouderdom en dat sy liggaam te swak is."
Volgens Coertze is Derby-Lewis se regterlong, wat tydens sy tweede aanval in die Kgosi Mampuru-Sentraal-gevangenis stukkend gesteek is en platgeval het, intussen tydens 'n operasie geheg. Dit is dieselfde long waar die kankergewas is.
Coertze is besig met 'n vierde aansoek om parool vir Derby-Lewis.
"Ons gaan môre [Saterdag] om 09:00 by Kerkplein in Pretoria bymekaarkom en daarvandaan 'n optog hou tot by die gevangenis se parkeerterrein," het Coertze bygevoeg. "Die departement van korrektiewe dienste (DKD) het reeds aangedui dat hulle ons nie gaan toelaat om die terrein te betree nie. Ons beplan om 'n versoek oor Clive aan die hoof van die gevangenis te oorhandig."
Coertze sê hy het Woensdag ook 'n klag oor die DKD se gesloerdery met die paroolaansoek by die Openbare Beskermer, Thuli Mandonsela, se kantoor ingedien. "Ons het intussen ook 'n skrywe aan die minister van die DKD gerig oor Clive se huidige gesondheidstoestand en die verwaarlosing van sy fisiese gesondheid wat kort-kort aan die lig kom. Ons het reeds twee keer sedert 2010 by wyse van 'n aansoek aan die hooggeregshof 'n hofbevel bekom om behoorlike mediese behandeling vir Clive te kry."
Die sanger en aktivis Steve Hofmeyr het op Twitter aangedui dat hy saam met ander Afrikanerbelangegroepe vanaf Kerkplein tot die gevangenis gaan stap.
Derby-Lewis is in 1993 tot 25 jaar tronkstraf gevonnis vir sy rol in die moord op Chris Hani. Hy het 'n vuurwapen gereël vir Janusz Walus, wat tans dieselfde vonnis uitdien. Al twee is aanvanklik die doodstraf opgelê, maar dit is tot lewenslange tronkstraf verander toe die doodstraf in Suid-Afrika afgeskaf is.
Steve, vra tog vir geagte Doktor Pieter Mulder van die VF+ of hy nie saam wil stap nie.
Waar' is die groot afrikaner organisasies wat so roem op wat hulle doen vir die afrikaner se steun hieraan ek sien niks???? maar hulle wil ledegeld hê.
Veronica v Niewenhuizen · 5 jaar gelede
Die onreg hierdie man aangedoen is verskriklik!
Sterkte aan Mnr Derby-Lewis.
Mag die optog more gehou goeie vrugte afwerp.
Vir diegene wat dit moontlik is, woon asseblief die verrigtinge by.
Ronel Rossouw · 5 jaar gelede
Genoeg is genoeg, ons sal kom stap en net hoop en bid dit sal help!
rencha · 5 jaar gelede
Dink aan julle is tans nie in pretoria nie. Glo als sal uitwerk vir hom
Andre Jeandre Robertson · 5 jaar gelede
Shannon, hoekom vra jy nie self vir Dr. Mulder daardie vraag nie ? Waarom moet Steve jou vuilwerk doen ?Terloops. loop jy ook saam–ek hoop so ! Jy het nou lank genoeg vanuit die politieke bossies na Dr, Mulder ge"snipe."!.